CELEX: 32010D0780
Language: sk
Date: 2010-12-16 00:00:00
Title: 2010/780/EÚ: Rozhodnutie Komisie zo 16. decembra 2010 , ktorým sa mení a dopĺňa rozhodnutie 2003/322/ES, pokiaľ ide o určité druhy vtákov živiacich sa uhynutými telami v Taliansku a v Grécku, ktoré sa môžu kŕmiť určitými živočíšnymi vedľajšími produktmi [oznámené pod číslom K(2010) 8988]  Text s významom pre EHP

17.12.2010   
            
            
               SK
            
            
               Úradný vestník Európskej únie
            
            
               L 333/60
            
         ROZHODNUTIE KOMISIE
   zo 16. decembra 2010,
   ktorým sa mení a dopĺňa rozhodnutie 2003/322/ES, pokiaľ ide o určité druhy vtákov živiacich sa uhynutými telami v Taliansku a v Grécku, ktoré sa môžu kŕmiť určitými živočíšnymi vedľajšími produktmi
   [oznámené pod číslom K(2010) 8988]
   (Iba bulharské, francúzske, grécke, portugalské, španielske a talianske znenie je autentické)
   (Text s významom pre EHP)
   (2010/780/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu (1), a najmä na jeho článok 23 ods. 2 písm. d),
   keďže:
   
               (1)
            
            
               V rozhodnutí Komisie 2003/322/ES z 12. mája 2003, ktorým sa vykonáva nariadenie Európskeho parlamentu a Rady (ES) č. 1774/2002, pokiaľ ide o kŕmenie niektorých vtákov živiacich sa mŕtvymi telami, niektorými materiálmi z kategórie 1 (2), sa niektorým členským štátom za stanovených podmienok povoľuje kŕmenie určitých ohrozených alebo chránených druhov vtákov živiacich sa uhynutými telami.
            
         
               (2)
            
            
               V danom rozhodnutí je uvedený zoznam členských štátov, ktoré môžu túto možnosť využívať, zoznam druhov vtákov živiacich sa uhynutými telami, ktoré sa môžu kŕmiť materiálmi z kategórie 1, ako aj vykonávacie pravidlá, ktoré sa na toto kŕmenie vzťahujú.
            
         
               (3)
            
            
               Grécko a Taliansko predložili žiadosti o rozšírenie tohto zoznamu o druhy žijúce na ich územiach, ktoré sa môžu kŕmiť materiálmi z kategórie 1. Obe krajiny predložili uspokojivé informácie týkajúce sa výskytu takýchto druhov na ich územiach.
            
         
               (4)
            
            
               Kŕmenie uvedených druhov telami uhynutých zvierat by sa malo aj naďalej vykonávať v súlade s vykonávacími pravidlami stanovenými v rozhodnutí 2003/322/ES. Tieto pravidlá boli prijaté tak, aby rešpektovali osobitné spôsoby kŕmenia určitých ohrozených alebo chránených druhov v ich prirodzených biotopoch z dôvodu biodiverzity. Kŕmenie uhynutými telami podľa týchto pravidiel však nepredstavuje alternatívu k spôsobom ich likvidácie v zmysle nariadenia (ES) č. 1774/2002.
            
         
               (5)
            
            
               Rozhodnutie 2003/322/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Časť A prílohy k rozhodnutiu 2003/322/ES sa mení a dopĺňa takto:
   
               1.
            
            
               Písmeno a) sa nahrádza takto:
               
                           „a)
                        
                        
                           v prípade Grécka: sup bielohlavý (Gyps fulvus), bradáň žltohlavý (Gypaetus barbatus), sup tmavohnedý (Aegypius monachus), zdochlinár biely (Neophron percnopterus), orol skalný (Aquila chrysaetos), orol kráľovský (Aquila heliaca), orliak morský (Haliaeetus albicilla) a haja tmavá (Milvus migrans);“.
                        
                     
         
               2.
            
            
               Písmeno d) sa nahrádza takto:
               
                           „d)
                        
                        
                           v prípade Talianska: bradáň žltohlavý (Gypaetus barbatus), sup tmavohnedý (Aegypius monachus), zdochlinár biely (Neophron percnopterus), sup bielohlavý (Gyps fulvus), orol skalný (Aquila chrysaetos), haja tmavá (Milvus migrans) a haja červená (Milvus milvus);“.
                        
                     
         Článok 2
   Toto rozhodnutie je určené Bulharskej republike, Helénskej republike, Španielskemu kráľovstvu, Francúzskej republike, Talianskej republike, Cyperskej republike a Portugalskej republike.
   
      V Bruseli 16. decembra 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 273, 10.10.2002, s. 1.
   
      (2)  Ú. v. EÚ L 117, 13.5.2003, s. 32.